62021CO0659_INF
Uznesenie Súdneho dvora (ôsma komora) z 30. marca 2022 –Orbest
(vec C‑659/21)
„Návrh na začatie prejudiciálneho konania – Článok 99 Rokovacieho poriadku Súdneho dvora – Letecká doprava – Nariadenie (ES) č. 261/2004 – Spoločné pravidlá systému náhrad a pomoci cestujúcim v prípade zrušenia alebo veľkého meškania letov – Článok 5 ods. 3 – Výnimka z povinnosti náhrady – Pojem ‚mimoriadne okolnosti‘ – Technická závada lietadla spôsobená nárazom zásobovacieho vozidla patriaceho tretej osobe do tohto lietadla stojaceho na letisku“
Doprava – Letecká doprava – Nariadenie č. 261/2004 – Náhrady a pomoc cestujúcim – Zrušenie alebo veľké meškanie letov – Výnimka z povinnosti náhrady – Podmienka – Mimoriadne okolnosti – Pojem – Technická závada lietadla stojaceho na letisku spôsobená jeho zrážkou so zásobovacím vozidlom patriacim tretej osobe – Zahrnutie – Primerané opatrenia prijaté leteckým dopravcom, aby zabránil zrušeniu alebo veľkému meškaniu – Presmerovanie cestujúceho – Podmienky – Posúdenie vnútroštátnym súdom
(nariadenie Európskeho parlamentu a Rady č. 261/2004, odôvodnenia 1, 14 a 15 a článok 5 ods. 3)
(pozri body 20 – 27 a výrok)
Výrok
Článok 5 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 sa má vykladať v tom zmysle, že technická závada lietadla spôsobená nárazom zásobovacieho vozidla patriaceho tretej osobe do tohto lietadla stojaceho na letisku sa môže zaradiť pod pojem „mimoriadne okolnosti“ v zmysle tohto ustanovenia.